বাংলাদেশ আওয়ামী লীগের কেন্দ্রীয় নেতৃবৃন্দকে বলছি, এখনো সময় আছে- আওয়ামীলীগের সুলতানকে আওয়ামীলীগ থেকে পুরো বিচ্ছিন্ন করবেননা। সিলেটবাসীর সুলতানকে যথাযত মর্যাদায় সিলেটের জন্য কাজ করার সুযোগ দিন। বঙ্গবন্ধুর আদর্শের ঔরষজাত সুলতানকে বঙ্গবন্ধুর আদর্শের ঊজ্জ্বীবনে নিযুক্ত করুন। তাঁর যদি অপরাধ হয় তিনি তাঁর প্রজন্মের মধ্যে দেশব্যাপী জনপ্রিয়তায় শ্রেষ্ট, তবে তা তাঁর প্রতি স্রষ্টার অশেষ কৃপা বলেই ধরে নিন। ‘প্রতিহিংসা করে নিজের মেধার উন্নতি সম্ভব নয়’ তাতো বঙ্গবন্ধুই বলে গেছেন । অন্তত বঙ্গবন্ধুর কথাটাকে আতœস্থ করুন। সুলতান মনসুরের বিরুদ্ধে জননেত্রী শেখ হাসিনার কান ঝালাপাল না করে, কুমন্ত্রণায় ক্লিষ্ট না করে তাঁর প্রতি সিলেটের জনগণের সত্যিকারের আকর্ষনটুকু তুলে ধরুণ। তাঁর প্রয়োজনীয়তাটুকু বিশ্লেষণ করুন। আজ দেখতে নাদুসনুদুস ভিতরে বেহুস বৃহত্তর সিলেটের আওয়ামীলীগে একজন জাতীয় নেতার অপরিহার্যতা অনস্বীকার্য। বর্তমান প্রেক্ষাপটে যা সুলতান মনসুর ব্যতিত পূর্ণ করা অসম্ভব। ত্যাগ, যোগ্যতা ও ব্যক্তিত্বের বিশালতা যদি নেতৃত্বের মাপকাটি হয় তবে সুলতান মনসুর সে পরীক্ষায় উত্তীর্ণ সর্বদা। রাস্তা থেকে তুলে নিলেই যে জাতীয় নেতা বানানো যায়না তাতো প্রমানিত হয়েই গিয়েছে।